paragraph_text: Napravljene su dvije izvedbe modela, izvorni GT (proizvodio se od 1970. do 1973.), koji je imao V12 motor snage 350 KS, i GTS, znan kao Jarama S (proizvodio se od 1973. do 1976.) čija je snaga povećana na 365 KS. Osim promjena na motoru, GTS izvedba je imala nekoliko manjih modifikacija karoserije i asistirano upravljanje, dok su automatski mjenjač i krovne ploče koje se mogu skidati, bile dostupne opcije. Ukupno je proizvedeno 328 Jarama od toga 176 Jarama i 152 Jarama S.